లేళ్ల అప్పిరెడ్డి

లేళ్ల అప్పిరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు మరియు ఆంధ్రప్రదేశ్ శాసనమండలి సభ్యుడు.

జననం
లేళ్ల అప్పిరెడ్డి ఆంధ్రప్రదేశ్ రాష్ట్రం, గుంటూరు రురల్ మండలం, అంకిరెడ్డిపాలెం గ్రామంలో జన్మించాడు.

రాజకీయ జీవితం
లేళ్ల అప్పిరెడ్డి కాంగ్రెస్ పార్టీ ద్వారా రాజకీయాల్లోకి ప్రవేశించి, పార్టీ అనుబంధ విద్యార్థి సంఘమైన ఎన్‌ఎస్‌యూఐలో వివిధ హోదాల్లో పని చేశాడు. ఆయన ఆరేళ్ల పాటు గుంటూరు జిల్లా యూత్‌ కాంగ్రెస్‌ అధ్యక్షుడిగా పని చేశాడు. ఆయన 2003లో కాంగ్రెస్ పార్టీ జిల్లా కార్యదర్శిగా, 2007లో ప్రదేశ్‌ కాంగ్రెస్‌ కమిటీ కార్యదర్శిగా వివిధ హోదాల్లో పని చేశాడు. ఆయన 2006లో గుంటూరు వ్యవసాయ మార్కెట్‌ కమిటీ ఛైర్మన్‌గా, 2011 నుండి 17వరకు వైఎస్సార్ కాంగ్రెస్ పార్టీ గుంటూరు నగర అధ్యక్షుడిగా బాధ్యతలు నిర్వహించాడు. అప్పిరెడ్డి 2014లో జరిగిన అసెంబ్లీ ఎన్నికల్లో గుంటూరు పశ్చిమ శాసనసభ నియోజకవర్గం నుండి వైఎస్సార్ కాంగ్రెస్ పార్టీ తరపున పోటీ చేసి తెదేపా అభ్యర్థి మోదుగుల వేణుగోపాల్ రెడ్డి చేతిలో ఓటమిపాలయ్యాడు. ఆయన 2018లో వైకాపా గుంటూరు పార్లమెంటు అధ్యక్షుడిగా నియమితుడయ్యాడు. 

అప్పిరెడ్డి 2020 నుంచి వైఎస్సార్ కాంగ్రెస్ పార్టీ రాష్ట్ర ప్రధాన కార్యదర్శి పదవితోపాటు పార్టీ కేంద్ర కార్యాలయం పర్యవేక్షకులుగా భాద్యతలు నిర్వహిస్తున్నాడు. లేళ్ల అప్పిరెడ్డి 14 జూన్ 2021న గవర్నర్ కోటలో ఎమ్మెల్సీగా ఎన్నికయ్యాడు.ఆయన 21 జూన్ 2021న ఎమ్మెల్సీగా ప్రమాణ స్వీకారం చేశాడు.

మూలాలు

ఆంధ్రప్రదేశ్ శాసనమండలి సభ్యులు
గుంటూరు జిల్లా వ్యక్తులు